Source: http://www.vssr.sk/clanok-z-titulky/volba-hlavneho-kontrolora-obce-2019-10.htm/
Timestamp: 2019-05-21 04:42:54+00:00

Document:
Verejná správa SR - Voľba hlavného kontrolóra obce
Hlavný kontrolór obce je dôležitým inštitútom vnútornej kontroly obcí. Hoci to zákon o obecnom zriadení výslovne neuvádza, funkciu hlavného kontrolóra musí mať obsadenú každá obec bez ohľadu na veľkosť a úlohy.
Hlavný kontrolór obce (ďalej aj len ako „hlavný kontrolór“) je dôležitým inštitútom vnútornej kontroly obcí. Hoci to zákon č. 369/1990 Zb. o obecnom zriadení výslovne neuvádza, funkciu hlavného kontrolóra musí mať obsadenú každá obec bez ohľadu na veľkosť a úlohy.
Pri tomto poste sa prejavuje jednak právo na samostatné riadenie si obecných záležitostí (hlavného kontrolóra nedosadzuje do funkcie štát, ale si ho volí príslušný orgán obce) a tiež systém vzájomne sa vyvažujúcich bŕzd a protiváh medzi orgánmi obce (nemenuje ho starosta obce ako exekutívny orgán obce, ale obecné zastupiteľstvo).
2 Postavenie hlavného kontrolóra obce a predpoklady na výkon funkcie
Hlavný kontrolór nie je orgánom obce (tým je podľa § 10 ods. 1 zákona o obecnom zriadení len starosta obce a obecné zastupiteľstvo). Je však osobitnou organizačnou zložkou každej obce, pričom má aj zákonom predpokladané postavenie (napr. menovanie obecným zastupiteľstvom a nie starostom, prísne podmienky na odvolanie z funkcie), ktoré má zabezpečiť jeho nezávislosť na oboch orgánoch obce.
2.1 Predpoklady na výkon funkcie
Zákonným kvalifikačným predpokladom na funkciu hlavného kontrolóra je ukončené minimálne úplné stredné vzdelanie (§ 18a ods. 1 zákona o obecnom zriadení), pričom toto vzdelanie je definované v § 16 ods. 4 písm. c) a d) zákona č. 245/2008 Z. z. o výchove a vzdelávaní (školský zákon).
V každom prípade nie je možné uvedený kvalifikačný predpoklad (požiadavku na vzdelanie) rozširovať rozhodnutím obecného zastupiteľstva na požiadavku na vzdelanie vyššieho stupňa, napr. vysokoškolské. Obec nemá oprávnenie nastavovať prísnejšie podmienky, i keď do budúcnosti by bolo vhodné uvažovať nad sprísnením zákonných podmienok, keďže hlavný kontrolór obce vykonáva odborne veľmi náročnú činnosť.
Pretože je hlavný kontrolór aj zamestnancom obce v postavení vedúceho zamestnanca podľa zákona č. 552/2003 Z. z. o výkone práce vo verejnom záujme (§ 18 ods. 1 druhá veta zákona o obecnom zriadení), vzťahujú sa naňho aj niektoré všeobecné predpoklady na výkon práce vo verejnom záujme podľa tohto zákona, konkrétne:
podľa § 3 ods. 1 písm. a) (musí byť spôsobilý na právne úkony v plnom rozsahu). To postačuje preukázať čestným vyhlásením uchádzača, keďže zákon neuvádza osobitnú formu preukazovania tohto predpokladu);
podľa § 3 ods. 1 písm. b) (musí byť bezúhonný, za takého sa pritom podľa § 3 ods. 3 zákona č. 552/2003 Z. z. o výkone práce vo verejnom záujme nepovažuje ten, kto bol právoplatne odsúdený za úmyselný trestný čin). Bezúhonnosť sa preukáže výpisom z registra trestov, ktorý si zabezpečí samotná obec, nie kandidát (pozri časť 3.1.).
Prečítajte si komentár § 18a zákona o obecnom zriadení – Predpoklady na výkon funkcie, voľba a skončenie výkonu funkcie
Príspevok je skrátený, celý článok aj so vzormi uznesení obecného zastupiteľstva nájdete tu.
Dátum publikácie: 13. 5. 2019
Komentár k § 18a zákona 369/1990 Zb.
Komentár k § 18c zákona 369/1990 Zb.
Dovolenka hlavného kontrolóra obce
Hlavný kontrolór a príplatky za vykonanú prácu
Odmena hlavného kontrolóra počas čerpania dovolenky
Práca hlavného kontrolóra obce
Poslanec obce ako kandidát pri voľbe hlavného kontrolóra
Práca nadčas a hlavný kontrolór
Opakovanie voľby hlavného kontrolóra
Hlavný kontrolór obce a kontrola dochádzky

References: § 10
 § 16
 § 3
 § 3
 § 3
 § 18
 § 18
 § 18